Som svar til Jes Søndergaard.

Det som Tesla kan er i særdeleshed batteristyring. Ingen af de andre er i nærheden af at klemme så mange kilometer ud af en kilowatt som Tesla. Og nu, hvor strømmen er så dyr betyder det vanvittigt meget. Og ja, softwaren er også stadig overlegen - meget, endda.

Da jeg testede den første model X og den første S’er var jeg også sur på byggekvalitet. Men det er betydeligt bedre nu, og selv om der stadig er et stykke op til tyskerne her, er det ikke nær så meget som rygtet går på. Den nyeste Model 3 og Y er klasser bedre end bilerne fra bare 2019.

Designet vil jeg til dels give dig. Der er ikke meget fornyelse, kun ganske små ryk. Men hvis du tager en S fra 2012 og sammenligner med en fra 2020 er der virkelig enorm forskel på designet. Om man kan lide det er selvfølgelig en smagssag.

Personlig har jeg, efter at have testet stort set alle elbiler på markedet, i sidste ende købt en Tesla. Jeg havde holdt ud for at se om Q4 eller eventuelt Ioniq 5 var noget for mig, men software på Q4 er forfærdelig og bilen virker lidt sløv (med mindre man vil op over den halve million, og så blev den for dyr i forhold til rækkevidde) og ladehastigheden for lav, og Ioniq’en var lidt for kantet og mærkelig. Ingen af dem leverede effektiviteten Teslaen kan.

Når det er sagt er eksempelvis EQC’en en vildt lækker bil som, hvis jeg havde haft næsten det dobbelte budget, kunne have fristet en smule. Men alene softwaren… Av mit hoved den er sløj. Og strømforbruget er også ret højt. Men den er mega lækker.